Гешев пое и контрола над продажбата на храни и цените на лекарствата - България - Дневник\n17:20, 14 мар 20 , 9959\nГлавният прокурор пое и контрола над цените на лекарствата и храните в ситуацията на извънредно положение заради коронавируса COVID-19 и възложи на Върховната административна прокуратура и институции да следят за това. Вчера под негово ръководството бе създаден щаб, който да следи за спазването на правилата и мерките в условията на извънредно положение.\nПо разпореждане на главния прокурор Иван Гешев, Върховната административна прокуратура възложи проверки при продажбата на лекарствени продукти и храни, съобщи пресцентърът на държавното обвинение.\nНа ръководителите на Изпълнителната агенция по лекарствата, Националния съвет по цени и реимбурсиране на лекарствата и на Комисията за защита на потребителите е възложено да предприемат спешни мерки по предотвратяване на продажбата на лекарствени продукти на цени, различни от образуваните по реда на Закона за лекарствените продукти в хуманната медицина, осъществяването на търговия с лекарствени продукти без съответното разрешение, както и на онлайн продажбата на лекарствени продукти.\nТези институции следва да извършват незабавни проверки, които да продължат до края на обявеното извънредно положение (13 април - бел.ред.), а при необходимост да търсят съдействие от структурите на НАП и на МВР. Те следва и да уведомяват съответните териториални прокуратури при данни за извършване на престъпления.\nНа изпълнителния директор на Българската агенция по безопасност на храните е възложено да следи за нарушения и да предприема спешни мерки, свързани с предлагането на храни и хранителни продукти, а контролните органи да налагат санкции при установяване на нарушения на Закона за храните. На ръководителя на БАБХ е обърнато внимание контролните органи да налагат санкции и принудителни административни мерки при установяване на нарушения, а по преценка - да се информират органите на МВР и прокуратурата, се казва в съобщението.\nКонтролът по провеждането на допълнителни проверки е възложен на административните ръководители на апелативните прокуратури в София, Пловдив, Бургас, Варна и Велико Търново.\nКотаракът на Шрьодингер 17:25, 14 мар 20 / Неутрално\nРадостта ще ни спасява? Май и аз ще взема да се паникьосам.\nВелков 17:26, 14 мар 20 / Неутрално\nА горивата кога ще погледне? Щото много от веригите злоупотребяват. Днес заредих дизел от една бензиностанция ...\nРейтинг: 8 17:21, 14 мар 20 Неутрално\nРейтинг: 824 17:22, 14 мар 20 Весело\nголями мерки..ама на хартия..\nРейтинг: 4852 17:22, 14 мар 20 Неутрално\nСените стабилно се покачват. Къде са арестуваните спекуланти и защо не се приеме закон за спекулата.\nРейтинг: 1802 17:25, 14 мар 20 Неутрално\nАйде отново Гешев ще застрашава демокрацията и правата ни.\nРейтинг: 1278 17:25, 14 мар 20 Неутрално\nРейтинг: 1316 17:26, 14 мар 20 Неутрално\nА горивата кога ще погледне?\nЩото много от веригите злоупотребяват.\nДнес заредих дизел от една бензиностанция в София - 1.76\nЗащо на повечето други е с 50 стотинки повече?\nРейтинг: 754 17:26, 14 мар 20 Неутрално\nДнес само лимоните ми се видяха по скъпи\nРейтинг: 3704 17:27, 14 мар 20 Неутрално\n17:27, 14 мар 20\nРейтинг: 1278 17:30, 14 мар 20 Неутрално\nИмам такова доверие в способностите на Радостта, че щом той се е захванал със спекулата, значи спешно трябва да се запася с храни, лекарства и цигари.\nРейтинг: 470 17:30, 14 мар 20 Весело\nСамо така, нека всякакви държавни чиновници да тръгнат и да обикалят от обект на обект и да разпространяват, колкото могат повече, заразата. А, да, те са държавни служители и тях не ги лови.\nРейтинг: 607 17:33, 14 мар 20 Любопитно\nБългария май е единствената страна в света, в която извънредното положение се надзирава от Главният прокурор. Голяма сатира е това, сатира на гърба на народа.\nРейтинг: 3704 17:35, 14 мар 20 Неутрално\n"...извънредното положение се надзирава от Главният прокурор. "\nГлавният прокурор съчетава в себе си и трите власти: заонодателна, защото каквото каже, е закон; изпълнителна, защото възлага задачи на министрите и държи да се отчитат пред него; и съдебна, защото казва кой за какво е виновен.\nПри наличие на Гешев, останалите държавни институции само дублират функциите му.\nРейтинг: 2031 17:36, 14 мар 20 Неутрално\nА горивата кога ще погледне?Щото много от веригите злоупотребяват.Днес заредих дизел от една бензиностанция в София - 1.76Защо на повечето други е с 50 стотинки повече?\nБензинът Ви е последна грижа в момента. Стойте си на дивана пред телевизора и не се излагайте на опасния вирус.\nРейтинг: 217 17:37, 14 мар 20 Неутрално\nОще преди да стане главен прокурор не скри, че не е фен на разделението на властите. Сега защо сме изненадани, че поема фукнции на изпълнителната власт?\nРейтинг: 2002 17:37, 14 мар 20 Неутрално\nКонтрол? Брееей! Звучи като че ли мнооого се прави. Звучи....\nРейтинг: 1808 17:38, 14 мар 20 Неутрално\nАма вие сериозно ли досега чакате държавата да помисли за вашето лично здраве, преди собствените им интереси ?\nПък аз от края на декември говоря с хората, че е хубаво да се подготвят, пък ако се размине хубаво.. Смяха ми се декември, смяха ми се януари, смяха ми се февруари, а сега аз трябва да се смея ама не е смешно, защото ако не стабилизираме ситуацията СЕГА, след няколко седмици рискуваме критично пренатоварване на здравната система..\nВсеки един от нас е част от държавата и от всеки един зависи как ще протече това.. Спазвайте социалната дистанция и добрата хигиена...\nРейтинг: 3826 17:39, 14 мар 20 Неутрално\nГешев е надеждата. Два примера от търговски вериги в Бургас: верига "Фрамар" продава маски от 2 лв. нагоре, верига "Афиа" продава антибактериални гелове сутринта за 2.8, следобяд за 3.9.\nРейтинг: 426 17:40, 14 мар 20 Гневно\nТова ченге кой му е дал такива правомощия? Пак го играе селския шериф!\nЕто ви предложение за прокуратурата: РАЗСЛЕДВАЙТЕ КТБ!\nРейтинг: 405 17:43, 14 мар 20 Неутрално\nчувства се пренебрегнат от\nобстоятелствата. не може\nда повдигне обвинения срещу\nкоронавируса, но може да накаже\nвсеки, който се е докоснал до тоя\nРейтинг: 4852 17:44, 14 мар 20 Неутрално\nРейтинг: 1228 17:45, 14 мар 20 Неутрално\nСамо толкова ли ??? сигурен съм, че може повече.\nРейтинг: 1316 17:45, 14 мар 20 Неутрално\nТака е, ама нали уж е погнал спекулата...\nРейтинг: 1461 17:47, 14 мар 20 Неутрално\nА Президентът прави висчко необходимо да ни спасява , апелирайки към МЕЖДУНАРОДНОТО ПОЛОЖЕНИЕ ! Преди няколко часа :\nПрезидентът Румен Радев обсъди с посланик Дун Сяодзюн засилване на международното сътрудничество против коронавируса.\nПрезидентът Румен Радев проведе среща днес на „Дондуков“ 2 с посланика на Китайската народна република у нас Дун Сяодзюн, на която призова заЗАСИЛВАНЕ НА МЕЖДУНАРОДНОТО СЪТРУДНИЧЕСТВО ПРОТИВ КОРОНАВИРУСА . Президентът оцени високо действията на китайските институции за справяне с разпространението на COVID-19 и своевременното лечение на засегнатите в Китай.\nРейтинг: 844 17:47, 14 мар 20 Неутрално\nБрей тоя Гешефтар, бее. Сбъдна се мечтата на редовия каскет - да контролира и да раздава заповеди, да арестува и да има нещо извънредно.\nМного проста държава това - да даде някой пример, къде главния прокурор или изобщо прокуратура се занимава с аптеки, магазини и заведения за обществено хранене?\nСлед възраждането на идеята за доброволните отряди на агента Каракачанов, очаквам сега и появата на множество каскети по улици и площади.\nПредвид масовата простотия обхванала населението, мисля че короновируса е най-безобидното, което българина може да завъди.\nРейтинг: 554 17:48, 14 мар 20 Неутрално\nПрав си! По добре цените да се вдигнат тройно и четворно, да се крият и раздават само с връзки, от колкото прокуратурата да се опита да противодейства. Предлагам всички умни и красиви сами даискат да си плащат лекарствата и хранитена двойни цени за да докажат, че и без Гешев си можем и демокрацията е в опасност.\nРейтинг: 405 17:51, 14 мар 20 Неутрално\nтова с доброволните отряди,\nси мисля, че е директна заповед от путин за\nвсяване на страх.\nслед тея су-25 ли бяха, кои бяха\nтова е сериозно залитане в тоталитаризма.\nама нещо защо не се бунтуваме...\nинституционализиране на паравоенни, държавно\nРейтинг: 405 17:53, 14 мар 20 Неутрално\nти имаш ли гешевски кръст за неумнокрасив,\nче да те различават бригадите за всяване на страх.\nРейтинг: 2964 17:53, 14 мар 20 Неутрално\nЛукойл по подразбиране не може да бъде заподозрян в спекула! :)))\nРейтинг: 1316 17:57, 14 мар 20 Неутрално\nВсички /с много малки изключения,като румънците примерно/ зареждат от там. Защо едни могат да продават с 50 стотинки по-евтино, а други - не...\nКартел е другият вариант... но и той не е законен...\n17:58, 14 мар 20\nРейтинг: 4852 17:59, 14 мар 20 Неутрално\nКажи ни за кой магазин говориш . Май нещо послъгваш като гледам как са те оценили хората.\nРейтинг: 2194 17:59, 14 мар 20 Неутрално\nНе е интересно какво ще прави ( няма да прави ) Велков - много по-важен е въпросът му от пост 6 . Все пак петрола в цял свят поевтинява и е редно да поевтинее и у нас .\nЕто какво би било по- ефективна намеса на прокуратурата, отколкото да милицонерстват, но там май никой не смее да пипа, па макар и да е всенародна радост .\nРейтинг: 392 18:00, 14 мар 20 Весело\nСкоро контрол и над съпружеските задължения :D\nРейтинг: 2964 18:01, 14 мар 20 Неутрално\nКартел няма. Имало ценови паралелелизъм. Не знаеш ли? ;)\nРейтинг: 3136 18:03, 14 мар 20 Неутрално\nДобре е да погледне и картела на горивата.\nРейтинг: 4852 18:04, 14 мар 20 Неутрално\nПризовавам съфорумците да пишат на какви актуални цени зареждат в другите държави.\nМоля, посочвайте държава,верига, гориво, цена.\nРейтинг: 2377 18:06, 14 мар 20 Неутрално\nГледа ме портрета от стената – зад тези очи не се вижда грам мисъл!\nВижда се пустотата на вселената.\nРейтинг: 589 18:08, 14 мар 20 Неутрално\nКога ще поеме лечението на болните?\nРейтинг: 2964 18:09, 14 мар 20 Неутрално\nАбе-е-е-й-й-й...! Алабаш...! Къде беше досега прокуратурата, като ни деряха телекоми, банки, ЕРП-та и газаджии?! Баси и тъпия ГЕРБ-аджия си...!\nРейтинг: 269 18:10, 14 мар 20 Неутрално\nРейтинг: 303 18:12, 14 мар 20 Неутрално\nНово безумие на гербаджиите. Използват вируса за да въведат фашистки режим.\nРейтинг: 1556 18:12, 14 мар 20 Неутрално\nВсичко вървеше по план докато не се намеси щаба.\nСъщо като по Кафка.\nРейтинг: 2338 18:13, 14 мар 20 Неутрално\nИ река ще ви прекара, и деца ще ви направи.\nРейтинг: 1316 18:16, 14 мар 20 Весело\nГешев от щаба ли е? Щото, ако не е, значи ти нещо не си у ред...\nА може и да си у ред, ама да трябва така да пишеш, М?\nРейтинг: 2338 18:16, 14 мар 20 Неутрално\nИталианците не се цупят толкова, когато китайците им изпращат маски и обучен медицински персонал.\nРейтинг: 303 18:18, 14 мар 20 Неутрално\nДо коментар [#14] от "kaiser":Така е, ама нали уж е погнал спекулата...\nГолямо гонене ще падне, щото при Илиянци не можа да я хване... Не случайно хората казват, чисто и просто като милиционер след баня.\nРейтинг: 244 18:18, 14 мар 20 Неутрално\nПри толкова агенции и чиновници в тях, на които се плаща за да вършат такава работа, главния прокурор да се занимава с лекарства, храни и болници ми се струва прекалено. Задължение на агенциите да извършват проверки, а откритите нарушения да подават на прокурори, ако са за наказания, извън тяхната компетенция. Такъв е регламентът.\nГлавният прокурор вече трябва да контролира прокурорите, как си вършат работата.\nДиректна връзка на Радостта с аптеките и магазините няма. Ще станем свидетели на пълна пародия на държавността, ако главпрокурорът тръгне по магазините.\nРейтинг: 1556 18:19, 14 мар 20 Неутрално\nДали ще посегне на работодателите си? Може и да е милиционер но не вярвам да е луд.\nРейтинг: 405 18:20, 14 мар 20 Неутрално\nааа вие си го избрахте.\nРейтинг: 303 18:20, 14 мар 20 Неутрално\n—цитат от коментар 41 на happystory\nКакво друго да очакваме от ГЕРБ?\nРейтинг: 581 18:21, 14 мар 20 Неутрално\nХаха. Гешев нарежда на структури, които се управляват от барба Борисов. Кой кара влака сега?\nРейтинг: 3830 18:21, 14 мар 20 Весело\n" Лукойл по подразбиране не може да бъде заподозрян в спекула! :)))"\nЕ, когато имаш голяма терца в белота, надцакваш другия ! Другият е премиера, ти си Вальо, та всички виждаме какво значи това за обществото ни .....\nРейтинг: 2338 18:23, 14 мар 20 Неутрално\nКаскета бил ли е някога кмет на Симитли? За един преател питам...\nРейтинг: 269 18:23, 14 мар 20 Неутрално\nЩо си играе на дребно, а не вземе направо да арестува коронавируса.\nРейтинг: 1556 18:24, 14 мар 20 Неутрално\nДо коментар [#43] от "К2":Гешев от щаба ли е? Щото, ако не е, значи ти нещо не си у ред...А може и да си у ред, ама да трябва така да пишеш, М?\nУважаеми Велков. Прочети статията , може и само първия пасаж.\nВ противен случай някой не добронамерен може да си помисли , че си знаеш всичко .\nРейтинг: 1316 18:32, 14 мар 20 Весело\nЧетох я, ама помислих да не си против за другия щаб...\nНали за там нямаш забелешки... то май и за тук нямаш, ама се изспами качествено...\nРейтинг: 942 18:33, 14 мар 20 Неутрално\nМного ми е интересно по кой член от НК е т.нар. спекула.\nРейтинг: 1300 18:34, 14 мар 20 Неутрално\n"верига "Фрамар" продава маски от 2 лв"\nЕми евтино ги дават. Тук в аптеката до нас маските са по 3лв.\nРейтинг: 998 18:34, 14 мар 20 Весело\nНякой да знае коя от функциите на българската прокуратура и кои точно нейни правомощия дават основание на каскета да подскача така енергично?\nРейтинг: 2086 18:35, 14 мар 20 Весело\n(ге)ШЕРИАТ в действие. Араламбене му е майката.\nРейтинг: 10 18:37, 14 мар 20 Неутрално\nЗащо не пратят Каскета в Италия, да пребори вируса с голи ръце и да се приключи. Гледам, че селския му ПР е да бъде началник на всяка комисия, която дори не е в милиционерската му компетенция и правомощие. Милиционерска радост!\nРейтинг: 1556 18:37, 14 мар 20 Неутрално\nДо коментар [#56] от "К2":Четох я, ама помислих да не си против за другия щаб...Нали за там нямаш забелешки... то май и за тук нямаш, ама се изспами качествено...\nАз не мога да бъда нито за , нито против. Там решават други. Мога само да коментирам решенията им или липсата на такива.\nРейтинг: 1300 18:37, 14 мар 20 Неутрално\n"Много проста държава това - да даде някой пример, къде главния прокурор или изобщо прокуратура се занимава с аптеки, магазини и заведения за обществено хранене?"\nЗа всеки случай ще го пптретя:\nРейтинг: 3826 18:37, 14 мар 20 Неутрално\nСигнализирай! Аз все още имам около 4930 маски, които продавам по 0,30 ст., но макс по 3 на човек. И хората как оценяват това, не е истина, отделно, че идват и хора от доста далечни места, чули, недочули. За съжаление, маските са за редовни клиенти, бременни, майки с малки деца, възрастни хора с множество заболявания.\nРейтинг: 1174 18:39, 14 мар 20 Весело\nУмнокрасивата гьобелсова пропаганда ли? Законна е, но предизвиква само смях.\nЕ, и гърчове от безсилна злоба в умнокрасивците разбиращи колко са нелепи :)\nРейтинг: 1300 18:43, 14 мар 20 Неутрално\nТе си ги продават по толкова от 1 седмица. Какво да сигнарилизирам.\nРейтинг: 8 18:46, 14 мар 20 Неутрално\n"Умнокрасивата гьобелсова пропаганда ли? Законна е, но предизвиква само смях."\nЛамбьо, знам че си напълно неадекватен. Няма нужда да повтаряш една и съща идиотщина под всяка статия.\nЧестно, не знам как не ти омръзва. Явно някои хора след определена възраст (в твоя случай някъде към 25) си изключват мозъка и карат докрая на живота си с клишета.\n18:47, 14 мар 20\nРейтинг: 690 18:47, 14 мар 20 Неутрално\nОоооох . . . . тоя няма спирка! След "министерството на истината" ще му дадем зорлем и цялата власт в държавата, Ако е останала държава, де?!\nРейтинг: 1802 18:49, 14 мар 20 Неутрално\nМнението ми за Президента може да видите от коментариите ми.\nЗа разлика от Вас аз лесно отграничавам политиците - НИКАКВИ КОМПРОМИСИ С ХОРА ГЛЕДАЩИ КЪВМ ЕВРАЗИЯ!\nПредпочитам нормалният свят.\nРейтинг: 405 18:49, 14 мар 20 Неутрално\nдоста тъпички плювни.\nизоставаш с двеста обиколки.\nя оди при кеворк и димитри\nда се почувстваш добре.\nРейтинг: 269 18:49, 14 мар 20 Неутрално\nМажоретката пак изплези език и удари една влажна четка отзадзе на Радостта.\nНай-смешното е, че Радостта би трябвало да си я върши тази работа и без "извънредно положение", но явно не се чувства достатъчно важен, "просто" да си върши работата.\nРейтинг: 1710 18:50, 14 мар 20 Любопитно\nИ какво лошо има да се контролира?\nРейтинг: 269 18:51, 14 мар 20 Весело\nС тия заразни ръце, с които броиш стотинките от тролене, с тях ли продаваш "маски"?\nРейтинг: 269 18:53, 14 мар 20 Весело\nДо коментар [#26] от "tda10501756":Абе-е-е-й-й-й...! Алабаш...! Къде беше досега прокуратурата, като ни деряха телекоми, банки, ЕРП-та и газаджии?! Баси и тъпия ГЕРБ-аджия си...!\nЕ как къде! Подготвяла се е за звездния миг на Милиционера ГешеФФФ!\nРадостта срещу Коронавируса!\nРейтинг: 405 18:53, 14 мар 20 Неутрално\nааа няма клишета.\nтам схемата еследната.\nимаш да постнеш:\nумнокрасивци-10 лев на дума.\nгьобелсова-5 лева на дума\nи човека няма избор.\nако иска да изкара надник,\nРейтинг: 700 18:54, 14 мар 20 Неутрално\nМилиционера-каскет в действие. Форумните идиоти във възторг.\n18:55, 14 мар 20\nРейтинг: 8 18:55, 14 мар 20 Неутрално\n"ааа няма клишета.\nи човека няма избор."\nНе. Ламбьо го прави без пари. От полезните идиоти е.\nРейтинг: 363 18:56, 14 мар 20 Неутрално\nИскахте капитализъм и пазарна икономика.Ето ви капитализъм и пазарна икономика.Идеите че спекулата е вредна и наказуема са тотален нонсенс показващ само че нищо старо не е забравено и нищо ново не е научено,а българина като манталитет и разбирания си седи във времето на презрелия болшевизъм.\nРейтинг: 1090 18:56, 14 мар 20 Неутрално\nКаскета и тук се появи да си прави PR, да земе да провери "коя гад" пусна заразата ..\nРейтинг: 531 18:56, 14 мар 20 Неутрално\nДо коментар [#3] от "КМЕТ В СЯНКА":Имам такова доверие в способностите на Радостта, че щом той се е захванал със спекулата, значи спешно трябва да се запася с храни, лекарства и цигари.\nАко се наложи ще компенсира недостига с доставки от чужбина. Доставката от ОАЕ може да излезе икономически изгодна, ако се окрупни транспортната единица с екстрадирането на двама души.\nРейтинг: 269 18:57, 14 мар 20 Неутрално\nВажното е постоянно да се захранва Матр'яла със медийни съобщения, че някой, някъде върши нещо и всичко е "под контрол". Особено "заети" са Барба Ганьос и Радостта. Главния еидемиолог и Главния вирусолог на Републиката. И двамата завършили Медицинския факултет в Симеоново.\nДокато другите държави се борят на живот и смърт, в Тикволандия милиционерите се занимават с личен ПиАр.\n18:59, 14 мар 20\nРейтинг: 1556 18:59, 14 мар 20 Неутрално\nА тези които искат социализъм да си спомнят Чернобил и мълчанието на правоимащите.Разбра ли или да ти го обясня цветно. Комунар нерукотворен\nРейтинг: 690 19:00, 14 мар 20 Неутрално\nДо коментар [#52] от "etar":\n"Гешев нарежда на структури, които се управляват от барба Борисов. "\nСамо за сведение . . . от известно време насам се казва Барба Ганьос.\nРейтинг: 7176 19:01, 14 мар 20 Неутрално\nЩеше да е смешно, ако не беше страшно. Гешев си присвоява права, които по закон не му се полагат. Или ще се оправдават с извънредното положение.\n19:04, 14 мар 20\nРейтинг: 2861 19:07, 14 мар 20 Весело\n—цитат от коментар 55 на espresso\nИ аз това се чудя - да действа както народната милиция, която немедлено арестуваше епицентъра на всяко земетресение.\nРейтинг: 405 19:08, 14 мар 20 Неутрално\nна това му се вика аре да не казвам\nи още едно разтройство, свързано с\nхулене (нагрубяване, псуване).\nРейтинг: 3826 19:09, 14 мар 20 Неутрално\nСмешното в случая е, че дори ако ти изпратя три маски по куриер, дори и да платиш таксата за доставка, пак ще ти излезе по-евтино, отколкото да си ги купиш от спекулативна апотека... Не си давай парите, осигурил съм производство и доставка на тези маски:\nРейтинг: 3823 19:11, 14 мар 20 Весело\nАз не разбирам защо не направиха министъра на здравеопазването шеф на щаба или любимеца на ГЕРБ големия умник Дончев?! Защо трябваше да е ченгето Гешев?!\nРейтинг: 363 19:11, 14 мар 20 Неутрално\nА ти въобще прочете ли ми поста до края или само първите 2думи от него!?И влезе ли ти нещо от него във вакуума между двете уши?Къде съм казал че искам да се върне социализма или пък онзи строй отпреди 89та(който между другото няма много общо със социализма като понятие такова както аз го разбирам)??\nПонятията "капитализъм" и "пазарна икономика" да се сложат в едно изречение с термина "спекула" е абсолютен оксиморон. Кой и как решава коя търг.надценка е спекулативна и коя не е?Хитлер и Ялмар Шахт с техните 6% ли,Чавез ли или Димитър Попов с призива да не купуват???Силно се съмнявам че интелектуалния ти капацитет по отношение на история и икономика е достатъчен въобще да вденеш кво съм искал да кажа в последното изречение ама карай...\nРейтинг: 3826 19:11, 14 мар 20 Весело\nКакто се казва, след 40-50 дни, някои ще оцеляват, други не, трети ще продължат да пишат про коментари във Форум "Дневник"...\nРейтинг: 1090 19:11, 14 мар 20 Неутрално\nтрудни времена за плиткомозъчните 80% - имаме двама Батмана - Барба Ганьос и Каскетната Радост - на кого да се кланят първо ?\nиначе сценаристите едни и същи - все същите тъпи и безмислени ПиАр акциики, явно мнението им за матрЯлеца не е особенно високо (и с право де ..)\nРейтинг: 3823 19:13, 14 мар 20 Весело\nхайде направо ЗЗД ,няма какво да си играем!\nРейтинг: 363 19:18, 14 мар 20 Неутрално\nСмешното в случая е, че дори ако ти изпратя три маски по куриер, дори и да платиш таксата за доставка, пак ще ти излезе по-евтино...\nТва си е тяхна работа,ако ще и милион да искат за една маска-тва е право на търговеца.Право на купувача е ако иска да я купи,ако не желае-да си тръгне и толкоз.Нали т.нар. "десни" обяснявахте че пазара се саморегулира.Търсене,предлагане и ето кат се срещнат-готово.И благодаря за загрижеността но не желая да ми пращаш никакви маски.Не споделям изобщо истерията по темата,нито взимам някви предпазни мерки.Жена ми мари свински сърца,излязоха жилави и им трябва време.И аз го убивам коментрайки.А за съжаление други теми освен за вируса по медиите няма.\nРейтинг: 434 19:24, 14 мар 20 Неутрално\nСледваща фаза - каскета от тоалетната чиния да изскача, докато се облекчвам :D\n19:25, 14 мар 20


„Цветен свят“ Черният цвят - Фото галерии | Vesti.bg\nЧерният е най-тъмния цвят, като тук думата цвят се използва условно, тъй като по дефиниция черното е ахроматично, тоест липса на цвят.\nФизически погледнато черното е пълна липса, когато говорим за светлинни източници или цялостно поглъщане, когато става въпрос за осветени обекти на светлината по целия диапазон на видимия спектър\nПо подходящ начин, той е синоним на тъмнина и представлява пълната противоположност на бялото.\nВ западните култури често се свързва с понятия като опасност, мистерия, магьосничество, зло и непознато, поради което често носи негативни конотации.\nСуеверните хора и до днес смятат, че носи нещастие, ако черна котка им пресече пътя. В митологията и черният гарван не предвещава нищо хубаво.\nГрадска легенда в САЩ са мъжете в черно. Те се асоциират с различни теории за заговори, НЛО и похищаване на хора от извънземни.\nВ Египет, обаче, и в много източни култури, присъства и положителното значение на черния цвят. Там той се асоциира с възкресението, възраждането и началаото на нов живот.\nЧерният цвят е и цвят на женствеността .\nСвързан е и с песимизъм, тъга, депресия, секретност и сериозност. Черното обикновено се използва за символизиране на смъртта, скръбта и траура и е цветът по подразбиране, носен на погребенията в много части на света.\nТой обаче може да бъде свързан и с по-положителни понятия като сила, авторитет, формалност, елегантност, съблазняване и изтънченост.\nСвързва заедно различни аспекти на нашата физическа реалност: тъмно тъмното нощно небе, въглищата, които подхранват индустриалната революция, лъскавото мастило, използвано в голяма част от нашето писане, печат и рисуване, абаносовият оттенък на ценни минерали като обсидиан, черен оникс, черни опали и черни перли.\nПрез новата история черното се използва на видно място в диво различаващите се политически движения, включително анархизъм, радикален ислямизъм и фашизъм - най-известен, в униформите на Мусолини и на нацистка Германия паравоенния корпус Шуцстафел (СС).\nЧерното се свързва с изисканост и стил, високо качество и класа, власт, престиж, елегантност, надеждност, простота и изтънченост.\nТози мистериозен цвят обикновено се асоциира драматизъм, мистерия, със страха от неизвестното.\nТова е цветът на „отрицанието“, за разлика от бялото, което е цвят на „утвърждаването“.\nЦвят на магиите, той поражда желание за унищожение на съществуващото и песимизъм.\nТози цвят е на анархичната опозиция и на абсолютните претенции за власт.\nЧерното е използвано като символ на специалното, дистанцираното, високопоставеното, това е силно изразено в облеклото на съдиите и музикантите. Това обаче не важи за коминочистачите, които от практични причини са избрали черното като цветът на „мръсотията“, но за сметка на това коминочистачите носят късмет.\nЦветът на сянката, мракът и нощта, черното е отрицанието на светлината.\nЧерно обаче означава и сила, богатство и сериозност и се счита за много официален, елегантен и престижен цвят. Чрез черното човек показва, че иска да бъде различен - черен костюм, черна лимузина и черно куфарче внушават почит и достолепност, когато човек иска да се отличи от шарения свят.\nЧерното отдавна се е наложило като модерен цвят, който внушава елегантност и нестандартност.\nЧерното контрастира добре с ярки цветове. Черното изважда на преден план формата и материята. Той създава чувство на лукс и ред.\nТой украсява фланелките на футболни клубове като Ювентус, Милан, Интер, ФК Партизан, Бешикташ, Коринтианс, Васко да Гама, както и комплектите от мъжкия отбор на националния ръгби съюз на Нова Зеландия, по-известен като „All-Blacks".\nТой е представен в заглавията на известни песни от Metallica, AC / DC, The Rolling Stones, Michael Jackson и Amy Winehouse.


Къща в Пловдив, част от паметник на културата, е съборена от собствениците - Региони - Дневник\nКъща в Пловдив, част от паметник на културата, е съборена от собствениците\n19:06, 06 юни 19 , 7754\nВековна къща на улица "Гладстон" 12 в Пловдив, проектирана от Йосиф Шнитер, е съборена незаконно. Това съобщава местният сайт podtepeto.com като информацията му е потвърдена от общинската администрация и от Националния институт за недвижимо културно наследство. Сградата е архитектурно-строителен паметник от ансамблово значение и се намира в групов паметник на културата "Княз Александър I – Отец Паисий", граничеща с Цар-Симеоновата градина.\nСлед публикация в изданието комисия от служители на район "Централен" и Пловдивския общински инспекторат направили проверка и оглед на място.\n"Съгласно издаденото разрешение за строеж собствениците са били задължени да запазят фасадата на сградата. Нещо, с което, както виждаме, те не са се съобразили, затова издаваме заповед за спиране на всякакъв вид строителна дейност на обекта", обяснява пред сайта Георги Стаменов, кмет на район "Централен".\nТой посочва, че е уведомил Министерството на културата за случая, ще подаде сигнал и до прокуратурата.\nСъгласуваният с Министерството на културата проект за промяна на къщата предвижда ремонт и реконструкция. Изрично в становището на институцията е уточнено, че одобрява проекта, в който се "предвижда възстановяване на съществуващите фасади при запазване на автентичните фрагменти и допълване на всички изчезнали, но видими в архивните фотоматериали." Цитатът е от документ, с който пловдивското издание разполага.\nАпелативен съд вдигна 50 пъти гаранцията на арестувания районен кмет на Пловдив\n13:20, 04 дек 21 / Избори 2021 13\nrealguru 19:27, 06 юни 19 / Неутрално\n[quote#1:"Петър Петров"]Как така собственици,пък я съборили незаконно.[/quote] Щото се води паметник на култу...\ncharlesdegaulle 19:37, 06 юни 19 / Неутрално\nДо коментар [#4] от "realguru": Изискаването е било само за фасадата. Архитектите ни са запознати с това. Дор...\nРейтинг: 546 19:20, 06 юни 19 Неутрално\nКак така собственици,пък я съборили незаконно.\nРейтинг: 289 19:21, 06 юни 19 Неутрално\nОсъдете ги до пръсване и проблема ще се реши.\nРейтинг: 57 19:26, 06 юни 19 Неутрално\n—цитат от коментар 1 на Петър Петров\nМоже би тва противоречи на турболибертарианските ценности!?!?\nРейтинг: 3010 19:27, 06 юни 19 Неутрално\nЩото се води паметник на културата и като такава ти са вързани ръцете и почти нищо не може да правиш със сградата.\nРейтинг: 3010 19:28, 06 юни 19 Неутрално\nЕ те може като вдигнат новата къща да направят същата фасада. :)\nНали фасадата трябвало да се запази. :)\nРейтинг: 234 19:36, 06 юни 19 Неутрално\nИ това става под носа на кметството. Боеобразието еогромно не знам ьакакво им плащат на тези ЛЕНИВИ ИНОВНИЦИ, за клатене на крака, кафета и сладки мохабети, срам и позор и за КМЕТА!!!\nРейтинг: 889 19:37, 06 юни 19 Неутрално\nИзискаването е било само за фасадата. Архитектите ни са запознати с това. Дори имаше доста дълго проучване по темата в Португалия. Там човек може да види наистина чудеса - сградата е нова, идеална и при това фасадата на старата е инплантирана великолепно!!!\nРейтинг: 1114 19:40, 06 юни 19 Неутрално\nВсички съборетини трябва да се съборят.\nРейтинг: 2651 19:43, 06 юни 19 Неутрално\n"Кат надойдат тйес пийрасчита да празнуват столица на културата, тогава ша я бутним и онйез гори шагий срам да кажат каквай работата, шоту ногу ша за изложат!"\nРейтинг: 3926 19:45, 06 юни 19 Неутрално\nЩе си платят глобата, а после - поредната безлична нова сграда. Строителни фирми, мераклии за парцела - бол.\nРейтинг: 515 19:52, 06 юни 19 Весело\nВ бостанистан, където ни управлява тиква, сичко можИ.\nРейтинг: 2042 20:07, 06 юни 19 Неутрално\nидиотска държава с население идиоти\nРейтинг: 684 20:16, 06 юни 19 Неутрално\nДо коментар [#2] от "happystory":\nИ какъв е проблема, някой се разпоредил със собствеността си?\nРейтинг: 684 20:17, 06 юни 19 Неутрално\nВидно е, че можеш :)\nРейтинг: 324 20:19, 06 юни 19 Неутрално\nА сега да направят едно отчуждаване на парцела в полза на Общината и да озеленят територията и да го включат към градския парк. Мечти-мечти!\nРейтинг: 324 20:25, 06 юни 19 Неутрално\nТа за това са съборетини,понеже на собственниците им по ефтино да я съборят с градата и да платят някаква глоба,отколкото да запазят фасадата, Просто оставят сградите без подръжката и те за няколко години лека по лека стават ''съборетини''. Вогони!\nРейтинг: 7830 20:37, 06 юни 19 Неутрално\nПловдив добре се справя с паметниците на културата.\nРейтинг: 515 20:40, 06 юни 19 Неутрално\nПловдифф, столица на кур-тура-та.\nРейтинг: 687 20:59, 06 юни 19 Неутрално\nЩе платят една глобичка от 5-6000лв, айде 20к да са и на мястото ще цъфне една хубава кооперацийка, манинка такавичка с 15 апартамента по 1100евро квадратчето и боли ги патето за паметника. Ще си продадът апартаментчетата, ще си купят Жип, вероятно Тоуота Ланд Крузър и ще ходят по гърциики, турциики и тн.\nЛицето на българският инвеститор\nРейтинг: 458 21:09, 06 юни 19 Разстроено\nДо коментар [#19] от "b0b069":\nБрилянтно описание на новите бай ганйовци.\nЗа съжаление те са онези, които решават.\nДе го чукахме, де се пукна.\nИ колегата от пост # 18 е прав. Това е новата, мутренскате куРтура у нас.\nРейтинг: 515 21:23, 06 юни 19 Неутрално\nЩе платят една глобичка от 5-6000лв, айде 20к да са и на мястото ще цъфне една хубава кооперацийка, манинка такавичка с 15 апартамента по 1100евро квадратчето и боли ги патето за паметника. Ще си продадът апартаментчетата, ще си купят Жип, вероятно Тоуота Ланд Крузър и ще ходят по гърциики, турциики и тн. Лицето на българският инвеститор\n—цитат от коментар 19 на b0b069\nцецан цецанов дали и там ще вземе нещо тетразонет с половин декар разтърната на 1/4 цена?\nРейтинг: 467 21:32, 06 юни 19 Неутрално\nРазбира се, че противоречи! И е просто доказателство колко тъпо нещо е либетарианството. Единственото по-тъпо е неспазването на закона, ама то пък е много добре усвоено в Родината. ;)\nРейтинг: 698 22:07, 06 юни 19 Неутрално\nПредлагам при събаряне на паметник на културата да следва конфискация на имота! Така че следващият тарикат да знае, че не може просто да си калкулира глобата в себестойността на новата офис сграда.\nДа не говорим, че цял Дрезден е възстановен след бомбандировките от скици и снимки. Та една сграда ли не може да се вдигне наново?!\nРейтинг: 523 22:18, 06 юни 19 Неутрално\nВсички паметници на културата трябва да бъдат отчуждени и ангажимента за тях да е изцяло на държавата!\nРейтинг: 57 22:26, 06 юни 19 Неутрално\nКакъв паметник на културата в Пловдив!?\nТам управлява Тотев от ГЕРБ!?\nРейтинг: 742 22:34, 06 юни 19 Неутрално\nДа, показва устойчиво постоянство.\nРейтинг: 325 22:37, 06 юни 19 Неутрално\nБСП-арска му работа. Това са гнусни БСП-ари.\nРейтинг: 478 23:01, 06 юни 19 Неутрално\nНа Запад имат специални комисии, които се грижат за подобни сгради. Ако искаш да строиш ще трябва да минеш през иглени уши за да успееш. Миналото лято комисията в Австрия забрани саниране на Стара къща, частна. Това е положението, те там колят и бесят ако имаш имот културно наследство.\nРейтинг: 687 23:38, 06 юни 19 Неутрално\nПаметник на културата съборен на сред центъра на толкова мега бомбастичната столица на културата.... Смяяяхх\nРейтинг: 346 00:27, 07 юни 19 Любопитно\nАз пък предлагам конфискирани имоти да се обявяват за паметници на културата за да не се прилапват на безценица от лапачите във властта, става ли?\nНа близък, който поиска да възстанови саморазрушаваща се собствена къща - паметник му бавиха документите 3-4 години в НИПК и се принуди да се премести в апартамент за да не се изсипе някоя тераса отгоре му.\nПроцедурата е отвратително тежка ако не се плаща на правилен човек за да "върви". После те ориентират към фирма изпълнител и тн... Е, той не пожела да плаща.\nТака, че преди да скачаш с конфискации първо си купи един такъв "паметник" и да ти честитя възстановяването му.\nРейтинг: 240 00:34, 07 юни 19 Неутрално\nВ България има някаква мания да не се строи. За една барака ще се надигне вой.\nРейтинг: 556 00:55, 07 юни 19 Неутрално\n—цитат от коментар 15 на sa6ka_grey\nа после ти да плащаш компенсацията след като бъде осъдена държавата в страсбург? Става ли или пак мечти - мечти?\nРейтинг: 757 05:41, 07 юни 19 Неутрално\nДо коментар [#30] от "One Hour":\nПодобен случай, но в много по-лека степен - къща паметник на културата във Варна, на бул. Мария Луиза, в близост до Общината. Пада част от мазилката на лицевата страна, с диаметър 30-40 см. За ремонтът е бил посочен "правилния архитект", "правилния експерт" по боята, и "правилния изпълнител" - и всичко е струвало на двамата собственици 35 000 лв.!\nВ България да живееш в къща-паметник на културата не е привилегия, а форма на рекет!\nРейтинг: 698 06:39, 07 юни 19 Неутрално\nНякои да е карал тая фирма да купува имот с къща паметник на културата на него?\nРейтинг: 852 07:55, 07 юни 19 Любопитно\nОбщината и държавата,като си поръчват "музика",плащат ли си?\nРейтинг: 4429 09:15, 07 юни 19 Неутрално\nНищо лошо не се е случило. Стара сграда се събаря и на нейно място изгражда нова със същата фасада и със съответни пристройки или надстройки , но с конструкция , която съответства на изискването за сеизмична устойчивост. Така трябва да се подходи към всички стари сгради. Укрепяването на конструкцията на стара сграда за сеизмична устойчивост струва по-скъпо , ако се събори и се построи наново със запазване на архитектурата.\nРейтинг: 233 14:48, 07 юни 19 Неутрално\nТези, които защитават бутането на сградата, наричайки я барака и тем подобни само си повтарят редовните опорни точки без капка мисъл. Говорят без да са виждали къщата, местоположението и, и без да имат грам представа кой е Йосиф Шнитер и какво е значението му за Пловдив. Паметника му е на две пресечки, за бога!


Как да изберем маслен филтър - Онлайн списание за стил, мода, етикет, начин на живот и за избора на най-добрите продукти и услуги.\nМаслената система на автомобила е една от най-важните за правилната работа на двигателя. Ефективното смазване на триещите се повърхности и отстраняването на топлината от стените на цилиндъра са основните му задачи. В хода на своята работа маслото се замърсява с продуктите от изгарянето на гориво и се окислява, податливо е на кондензация и проникване на прах и дребни отпадъци. Всички тези примеси трябва да бъдат отделени на етапа на подаване на масло към цилиндрите, за което се използва маслен филтър. Това е специален елемент, който отделя прах, отломки и примеси и прекарва пречистеното масло по-нататък през системата. За да се удължи значително живота на двигателя, трябва да се обърне специално внимание на избора на масления филтър и навременната му подмяна.\nПрепоръчваме да прочетете статия от експерт за избора на въздушен филтър и тайните на избора на филтър за купето.\nТоп производители на маслени филтри\nПринципът на действие и видове маслени филтри\nВложка за филтър\nВъншен маслен филтър\nОсновните критерии за избор на маслен филтър\nКак работи филтърът\nКачество на целулозния филтър\nПринцип на работа на възвратния клапан\nОграничаваща степен на филтрация\nМинимална фракционна честота\nИнтервал на подмяна\nПроизводството на филтриращо оборудване днес се извършва от много компании, но изборът трябва да се даде в полза на изключително доказани продукти, доставени на конвейера на много световни производители:\nНе трябва да пренебрегвате възможността да изучавате потребителски отзиви по отношение на определен продукт. Можете да ги намерите в Интернет, на страниците на форуми и общности в социалните мрежи.\nДизайнът на масления филтър е доста прост и функционален. Това е елемент, направен от мека и плътна целулоза, която е силно хигроскопична по отношение на маслото. Набраздената конструкция е проектирана да улавя мръсотията и да я предпазва от блока на двигателя. Докато автомобилът се експлоатира, се натрупва значително количество и поради това след 7-10 хиляди километра пробег филтърът се нуждае от подмяна.\nЦилиндричен мек елемент без външна обвивка. Той е инсталиран в специална седалка – маслена чаша – и е здраво фиксиран от горния капак. Произвежда се от целулоза в чист вид или в комбинация със синтетични влакна.\nМаслото се филтрира добре;\nИзисква частично разглобяване на двигателното отделение на автомобила;\nПриема честа подмяна;\nТой е инсталиран от външната страна на двигателя и представлява метален контейнер с филтриращ елемент. Смяната се извършва без особени затруднения и необходимостта от демонтиране на капака на клапана или други елементи. Проектиран за монтаж в структурно съвместими превозни средства.\nНе са необходими специални инструменти или демонтаж на двигателя;\nЗащита срещу механично напрежение;\nПо-скъпи от филтърните вложки;\nРесурсът не надвишава 10-15 хиляди километра;\nНа първо място, трябва да запомните, че не трябва да спестявате от качеството на филтриращите елементи. От тях зависи функционалността и производителността на автомобила и следователно трябва да се даде предпочитание или на оригинални резервни части с щампа на производителя, или на продукти на компании доставчици за конвейера, списъкът на които е изброен по-горе. Освен това трябва да обърнете внимание на следните характеристики:\nФилтрите с пълен поток осигуряват преминаването на целия обем масло преди подаване към триещите се части. Почистването в този случай е близо до максимум, но има и значителен недостатък. Ако интервалите за смяна и експлоатацията при тежки условия са нарушени, двигателят може да изпита глад в масло, което е изпълнено с неговата повреда;\nФилтърът за частичен поток заема определена част от обема на маслената чаша и не филтрира целия обем на входящото масло. Степента на неговото пречистване в този случай е по-ниска, но масленият глад и свързаните с него проблеми са изключени като клас.\nТози параметър може да се контролира само в моделите с вложки. Хартията не трябва да е прекалено дебела, за да се предотврати мазното гладуване, но меките модели не са панацея – такива филтри бързо се влошават и изискват подмяна.\nОбратният клапан е монтиран или в самия филтър, ако говорим за затворени неразделими модели, или в маслена чаша. Предназначен е да поддържа обема на маслото във филтъра при изключен двигател, което значително улеснява студения старт на автомобила. Мембраната на клапана трябва да има малък обхват на хода и качествена изработка.\nПараметър, който отразява количеството примеси, които филтърът може да задържи, докато изпълнява задълженията си. Измерва се като процент и колкото по-висок е този параметър, толкова по-добре за двигателя. Предпочитание трябва да се дава на онези модели, чиято филтрация е около 90-95%\nОтнася се до физическия размер на частиците, които филтърът може да спре. Изключително важен параметър за експлоатацията на автомобил, тъй като частиците от всякакъв размер носят със себе си абразивен ефект върху стените на цилиндъра, което е изпълнено с образуване на точкуване и отказ на двигателя в резултат. По-добре е да изберете филтъра, минималният размер на филтрираната фракция е около 1-2 микрона.\nВ зависимост от конкретния модел и технология на производство, този параметър може да варира и варира от 5-7 до 20-30 хиляди километра. Не си струва да довеждате пробега до горната граница, тъй като след 15 хиляди километра филтърът престава да изпълнява възложените му задължения. Оптималният пробег на един филтър е 7-10 хиляди километра.\nВ следващата статия ще ви покажем как да изберете най-доброто моторно масло. Ще научите за най-добрите производители, важни нюанси по избор, както и ще получите съвети как да използвате маслото.


Ново чудо на Кръстова гора – нямо дете проговори – Pirin Press\n„Имахме и една жена, която беше болна от рак и имаше разсейки, която оздравя и за благодарност няколко години работеше безвъзмездно в манастира“, добави попът. Хората, на които им се е случило чудото, сами записват историите си в летописната книга и дори оставят имената и адресите си.\nИ християни и мюсюлмани вярват в свещените сили на Кръстова гора. Всяка година манастирският комплекс „Света троица – Кръстова гора“ събира на 14 септември над 10 000 поклонници на височина 1545 метра над морското равнище. Повечето от тях разпъват палатки и надуваеми дюшеци и преспиват под открито небе, защото вярват в силата на Бога и в силата на свещеното място.\n← Листата от смокиня са в пъти по-лечебни от плодовете\nНе пропускайте! „Денят на характера“ в радио Благоевград →


Тимошенко: Време е Русия да спре да ни третира като по-малък брат - Mediapool.bg\nТимошенко: Време е Русия да спре да ни третира като по-малък брат\n19:32 | 15 април 2005 | 2 коментара\nУкраинският министър – председател Юлия Тимошенко заяви, че е отложила първата си официална визита в Москва, тъй като иска Москва да уважава страната ѝ, предаде Би Би Си.\nТова трябваше да е първото ѝ официално пътуване след като пое поста след победата на Оранжевата революция през декември м.г.\nВизата обаче беше отложена след като руският генерален прокурор предупреди, че все още я издирва по обвинения в измами през 90-те години, когато Тимошенко оглавяваше най-голямата държавна газова компания в Украйна. Прокуратурата все пак обяви, че няма да я арестува, когато пристигне в Русия, защото има имунитет като премиер на друга държава.\nТимошенко е обвинена, че е подкупвала представители на руското министерство на отбраната. Соред нея твърденията са политически мотивирани.\nОфициалното обяснение за отменената визита беше, че Тимошенко е твърде заета с пролетните селскостопански работи.\nПред Би Би Си обаче тя даде да се разбере, че това е протестен акт срещу глупостта на бюрократите, която трябва да бъде коригирана.\n“Мисля, че всеки си спомня как руските бюрократи работиха срещу украинската опозиция и мисля, че трудно изоставят старите навици”.\nОтложеното посещение обтегна отношенията между Москва и Киев, които и без това бяха напрегнати заради оспорваните президентски избори в Украйна, които предизвикаха Оранжевата революция.\nТогава Русия открито подкрепяше кандидат - президента Виктор Янукович, премиер на страната.\nТимошенко заяви, че е време Русия е престане да третира Украйна като по-нисша и да се научи на някакво уважение. Тя призова двете страни да развиват дългосрочни отношения като равнопоставени партньори.\nТя добави, че руският политически елит е свикнал украинските политици да страдат от комплекс за малоценност. Не искам това да продължава в новите отношения между Русия и Украйна, отбеляза Тимошенко.\nТимошенко освен това заяви пред Би Би Си, че тя и президентът Юшченко работят усилено и с ентусиазъм за членството на Украйна в ЕС – нещо, което беше обещано в предизборната кампания.\n“Ако нищо не се промени във вътрешните работи на ЕС, аз съм убедена, че хората във всяка европейска страна ще подкрепят присъединяването ни към европейското семейство”, заяви Тимошенко.\nПо думите ѝ, тя никога не се е съмнявала, че един ден Юшченко ще стане президент. “Видях, че тази моя вяра се оправда. Старите бастиони на посткомунистическия режим се разпадат пред очите ми. Чудовищата, които превърнаха Украйна в престъпна държава, напуснаха сцената”, добавя тя.\nТимошенко освен това опроверга слуховете за нарастващо разделение между нея и Юшченко, с когото са близки съюзници и оглавиха Оранжевата революция.\nТя планира да работи още десетилетия рамо до рамо с президента и твърди, че двамата нямат сериозни несъгласия.\nТимошенко също така каза, че знае какво говорят за нея хората по улиците.\nНейният оранжев джемпър и облеклото ѝ, нейната навита плитка на главата се превърнаха в запазената ѝ марка по време на просетите и този стил след това беше копиран на други места по света.\nСкоро чух последния виц за косата ми:”Знаеш ли какво е това на главата ѝ? Това е зъбчатото колело, което движи страната”, разказва Тимошенко. Тя е доволна, че модели по цял свят възпроизвеждат нейния стил. Това означава, че Украйна задава модата не само в политиката и демокрацията, но също така и в прическите и съм много горда, каза в заключение Тимошенко.


BurgasNovinite.BG: С актрисата Елжана Попова от Рим, в разговор по женски, за майките, бабите и трудностите да работиш и отглеждаш деца\nС актрисата Елжана Попова от Рим, в разговор по женски, за майките, бабите и трудностите да работиш и отглеждаш деца\nЕлжана Попова ' Рим\nИнтервю и снимка: Катя Стоянова/BurgasNovinite.BG\nСрещата ни е в Auditorium Parko della musica в Рим. Пристига точно на време. Усмихната и лъчезарна! Непретенциозно, спортно облечена, но повече от елегантна и класата ѝ си личи отдалеч! Елжана Попова, българската актриса от Бургас, която любовта отведе в Рим и вече 30 години гради семейство и кариера в la Città Eterna. Във Вечния град пристига през 1988 г., след като спечелила стипендия за специализация в Театралната академия на Рим.\n- Г-жо Попова, преди време си пожелахте да изиграете баба в киното, но събитията Ви изпревариха, една от трите ви дъщери вече наскоро Ви дари с внуче. Как се чувствате в тази си житейска роля?\n- Чувствам се прекрасно като баба. Имам си внуче на година и половина, казва се Павел, на италиански Паоло. Много е сладък, да е жив и здрав, майка му е добре, гледа си го сама. Да си баба е малко по- лесно, отколкото да си майка, особено когато не трябва непрекъснато да се занимаваш с внучето защото го виждаш по веднаж в седмицата и повече му се радваш и не се преуморяваш непрекъснато, всеки ден от сутрин до вечер, досреднощ. Така че е привилегия да си баба. Освен ако не си като доста български баби, които си гледат внучетата като свои деца, непрекъснато. Аз не съм от тях защото още работя, пък и защото мисля, че е по- правилно майките да си гледат децата и бабите само да помагат.\n- Като заговорихме за работа, ще разкажете ли нещо повече за това, с което се занимавате в момента?\n- От около 14 години преподавам актьорско майсторство, в Националната киноакадемия в Рим. Студентите са като в нашия НАТФИЗ, започват обучение след гимназия.\n- Със сигурност за Вас е било голямо предизвикателство от снимачната площадка и театралната сцена да преминете към преподавателска дейност, но с какво предизвикахте интерес като преподавател?\n- Идвам от актьорската школата на Източна Европа и школата на Станиславски, това е различното, системата на Станиславски е в основата на преподаване на актьорско майсторство не само в Източна Европа но и в Англия, САЩ, Австралия, както и други държави. Естествено тя е обогатена от натрупания през изминалите 100 години опит. Утвърдих се като преподавател по системата на Станиславски.\n- Да се върнем към Вашата актьорска кариера в България. Към кои от изиграните роли имате най - голяма емоционална чувствителност?\n- Първата ми роля в киното Яна във "Вик за помощ" на Никола Рударов, светла му памет, след това журналистката Мария в сериала "Дом за нашите деца" на Неделчо Чернев. Работата беше продължителна и така имаше възможност за развитие на образа, играеха най-добрите актьори в България по това време и сценарият беше интересен. Тези две роли от киното и телевизията са ми останали в паметта най - силно, както и работата с колегите. А що се отнася до театъра, дебюта ми в Народния театър с Аня от "Вишнева градина" на Чехов, Бейб в "Престъпления на сърцето" на Бет Хенли.\n- Коя беше последната Ви роля на българска сцена?\n- Точно последната по хронология не мога да кажа защото всяка вечер играехме в различни постановки, като "Черна комедия" на Питър Шафър, „Пред залез слънце“ на Хауптман и поредица от други. Започнах да работя още като студентка и след това още три години, след като завърших. Но за кратък период от време направих много роли. Силно емоционален спомен имам от ролята на Вероника на Виктор Розов в Младежкия театър, с режисьор Николай Поляков. Тогава бях студентка във ВИТИЗ. Тази роля ми е заседнала много ярко в паметта.\n- В България Ви споменават като звезда на българското кино, а Вие как се справяхте с огромната популярност, която си спечелихте още с първата си роля?\n- Да, бях много известна, но тогава в България не се говореше за звезди и я нямаше тази система на звездите която съществува на Запад. Тогава работех толкова много, че не ми оставаше време да се замисля как ми действа известността. Аз непрекъснато работех и това, което си спомням е, че бях страшно уморена и имах нужда да се откъсна за малко. Затова когато спечелих стипендия за специализация в Театралната академия на Рим, веднага се възползвах. Прекалено много работех. И в театъра и в киното и в телевизията. Имах нужда да се поспра за малко. Не съм се замисляла за известността. За мен е важно човек да работи и да си върши добре работата, не е важно дали е известен и дали има много пари. Така съм възпитана. Това го възприемам като морален принцип. Едва сега, след 30 години в Италия, си давам сметка за много неща, разбирайки, че хората ме разпознават, помнят ролите ми и филмите в които съм играла. Това е впечатляващо и съм много благодарна, че ме помнят. За малко време се връщам в България, но толкова дълго време хората да си спомнят за мен, това наистина ме трогва.\n- Една от най - известните Ви роли в Италия е, че играхте дъщерята на Хрусчов в култовия филм за папа Ронкали, известен още като българския папа. Изиграхте ролята си блестящо, какво си спомняте от тогава?\n- Аз много не харесвам тези думи, като култов, които се използват сега в България, но да, ролята беше малка, но много интересна. Тази роля си я спомням с това, че имах възможността да играя с Боб Хоскинс, изключителен актьор, който игра папа Ронкали. Имах една сцена с него и само затова си заслужаваше. Но не бих казала, че съм известна като актриса в Италия, нямах възможността да стигна до популярността , която имах в България, но съм играла интересни роли и тук. От 14 години, откакто започнах да преподавам не съм играла като актриса. Имаше един филм на НBО с Джанкарло Джанини и Ф. Мъри Ейбрахам "Смъртоносен компромис", някои от сцените ми бяха с тези двама, големи актьори и ми е останал трайно в съзнанието. Друго мое участие в киното беше с Питър Дел Монте и Ким Роси Стюърд филмът се казваше "Балада за миячите на стъкла". Участвала съм в много сериали. Много от ролите ми са били свързани с образа на жената от Източна Европа. От България не съм имала предложения, но не ми и липсва, защото преподавателската работа изцяло ме удовлетворява. Освен това с всички семейни ангажименти ми е абсолютно запълнено времето. Пък и вече съм в една възраст в която имам нужда от малко повече време и за самата мен, за да се видя с приятели, да отида на концерт или да прочета нещо интересно или просто да се поразходя. Ако човек непрекъснато работи има и деца, а и внучета и в крайна сметка идва една възраст в която всеки трябва да има време и за себе си. Така че, ако излезе нещо интересно в киното и си заслужава, бих приела с удоволствие, но ако е нещо, което не ме интересува бих отказала.\n- Днес е 8 - ми март, нека си поговорим за социалната роля на жената и на кое трябва да отдава по - голямо значение, на работата и кариерата или на семейството или пък трябва да търси баланса между двете?\n- Аз се опитах да потърся баланса, но установих, че винаги едното е за сметка на другото, естествено има и изключения. Но в Италия, за да направиш стойностна кариера в киното и театъра трябва да си свободен. Трябва да имаш възможност да пътуваш много. Когато започнах в театъра, ходех на турнета за по два, три месеца. Като се роди първата ми дъщеря, опитах отново, но трябваше да замина за шест месеца и ми стана ясно, че тази работа няма да стане. Аз останах в Италия заради семейството и, ако не беше така щях да се върна в България, където имах прекрасна работа. Затова реших, че за известно време семейството ще бъде приоритет за мен. След това продължих да снимам опитвайки се да съчетая някак работата със семейството. Искат се жертвите в живота, не може човек всичко да има, винаги едно е за сметка на друго. Естествено има и изключения, но те само потвърждават правилото, както се казва. Ще отбележа, че аз много уважавам жените, които правят сериозна кариера в каквато и да е област, наука, изкуство, политика, икономика и решават, че трябва да се отдадат до такава степен на това да постигнат всичко и решават, че не е възможно да имат семейства или нямат деца и правят своя съзнателен избор. Смятам, че това също е достойно за уважение. Има и жени, които изцяло изоставят професията си, за да се посветят само на децата си. На всички жени е трудно, не само на тези които имат артистични професии. Всички работещи жени са разкъсани между работата и семейството. Но забелязвам нещо много оптимистично при младите хора. Младите мъже са възпитани да помагат повече в отглеждането на децата и в домакинството. И с това си качество се различават от предишното поколение. Така по някакъв начин може да се постигне баланс в нещата, но пак е трудно.\n- Да си поговорим и за младите майки...\n- Правя си заключение за младите майки, като гледам дъщеря ми. Тя е още млада, търси си постоянна работа, а всички искат да си на разположение и работодателите имат предвид, че децата се разболяват, имат нужда от специална грижа и в този смисъл трудно се намира работа за младите майки. Освен това на младите им се плаща малко или нищо, а да дадеш детето на някой да ти го гледа трябва да платиш, дори и да го водиш на детска градина. Не е лесно нито тук, нито в България. Много са проблемите съпътстващи младите майки. Тук в Италия животът става все по- труден и забелязвам, че италианските баби, които вече са пенсионирани се опитват да помагат на младите с деца. Виждат се все повече баби с детски колички. Няма как, животът непрекъснато поскъпва. Аз като родих първата си дъщеря почти не се виждаха баби по детските кътове.\n- А Вие как се справяхте с отглеждането на трите Ви дъщери?\n- Когато започнах преподавателска работа едното ми дете беше на година и половина, другото на три и половина и едно на тринадесет и имах момиче, което се грижеше за тях докато съм на работа. Но после, връщаш се вкъщи и си поемаш цялата грижа за децата и всичко останало, което трябва да прави една жена и всичко пак е на твоя гръб. На мен много ми помагаше майка ми, която идваше тук или ги вземаше за ваканциите. Когато голямата ми дъщеря стана на осемнайсет години и можеше да взема малките от училище и тя започна да ми помага. Докато в един момент започнаха да се справят сами с живота.\n- Това е въпрос на който могат да бъдат дадени много банални отговори, но ако трябва да се замисля сериозно и ако трябва да съм честна, аз съм повече от тридесет години в Италия и това е един живот. Всъщност повече съм живяла в Италия, отколкото в България, интегрирана съм във всяко отношение, но се чувствам българка. И дано не прозвучи патетично, но от България не ми липсва нищо, защото я нося в себе си. Освен това, всяко лято сме в Бургас с децата, така че не съм се откъснала от България. Общувам и с много приятелки българки, пръснати по цял свят и тъй като нямам много време, те непрекъснато ми изпращат какви ли не новини за България и за случващото се там. Така че, аз България я нося в себе си и това не е нещо материално. В началото ми липсваха близките, липсваше ми много Народния театър.\n- Коледата ни съвпада с италианската, но Великден когато не съвпада с италианския, два пъти ли го празнувате?\n- Да, но основно празнуваме католическия, защото децата ми са кръстени тук. Докато децата бяха малки и българската църква беше по-близо до нас ги водех и там, когато Великденските празници не съвпадат. Най - малката ми дъщеря ходи четири години на българското училище към църква. Имаше много инициативи, но след това хората се разединиха, възникнаха някакви конфликти с които не съм запозната и затова не бих искала да коментирам, но си спомням за епископ Тихон, изключително интелигентен човек, който бе отзован и си отиде в София. За съжаление в самата българска общност има проблеми и от там нататък всичко е проблематично. Затова вече не ходим. Освен това православните богослужения са много дълги и за моите деца беше изключително трудно да ги следят на църковен, старославянски език. А и Евангелието се чете пеейки. В католическата църква службата е 45 минути и е лесна за проследяване. Всяка неделя посещаваме службата. Вярата е една. Важното е човек да вярва и да се моли и да има вяра в себе си. Това, че боядисваме яйца е най-малкото. Имам си българско църковно календарче, чета си молитвите на български и вярата я имам в себе си. За съжаление в църквата не ходя.\n- Говорехте ли италиански, когато дойдохте в Италия и говори ли се български език във Вашето семейство?\n- С децата говоря основно на български, те ми отговарят на италиански, но знаят добре и български. Мъжът ми е италианец, с него си говорим на италиански. Момичетата всяко лято са в Бургас и си говорят с приятели и роднини на български. Тук ми отговарят на италиански, защото им е по лесно, но аз продължавам да им говоря на български. Бързо се справих с италианския, когато дойдох. Освен това знаех френски, който е близък до италианския. Три месеца учех интензивно италиански и след това приключих с езиковата бариера. След още шест месеца аз вече играех в италианския театър. Не беше лесно, но не беше и прекалено трудно.\n- Любовта изглежда е сериозна мотивация да научиш един език?\n- О да, затова научих италиански толкова бързо. И на 24 май 1990 година се омъжих. А то дали ще се омъжиш в България или в чужбина, не е много различно, но човек преди това не може да си представи реално какво е това брак и семейство. И като останеш в чужбина е още по-трудно. Нямаш около себе си роднини, приятели и когато ти е тежко да отидеш да се оплачеш. Сам си и трябва сам да се справиш. Така че, когато вземаме някакви решения в живота, трябва да си понасяме и последствията и да се борим да запазим онова, което сме съградили. Когато е възможно, разбира се.\n- С Великденските празници идва и пролетта, когато природата се събужда и е любим сезон не само на романтиците, а на Вас кой от сезоните ви действа най - вдъхновяващо, съживяващо.....\n- Аз обичах най - много зимата, когато има много сняг и е бяло. Обичам бялото. Понеже тук никога няма сняг, заобичах пролетта и есента.\n- И по актуалната в момента тема, заемаща основна част от всички телевизионни програми в Италия - коронавирус. Страхувате ли се?\n- Аз съм фаталистка в известен смисъл и си казвам, ако има нещо да става то ще стане. Ако трябва ще слагаме маските, ще ги слагаме. Впрочем, сега с Вас не трябва да сме тук, но както виждате навсякъде е пълно с хора, възрастни и деца, които си общуват нормално. Масовата психоза още не ни е превзела. Малката ми дъщеря учи в класическа гимназия и трябваше да отиде в Гърция, за да посетят останките от Древна Гърция и няма да могат да отидат. Анулирани са всички пътувания на ученици. Положението е сериозно, но излишната паника е също нещо опасно. И проблемите с климата са много сериозни и не трябва да бъдат подминавани. Аз смятам, че всеки трябва да прави каквото може в малкия свят в който живее. От там нататък каквото има да става, ще стане. Не съм травмирана от ситуацията. Опитваме се да продължим да живеем нормално.


Petel.bg - новини - "Флагман": Пътници заклещени в междуградски рейс! Пържат се на над 40 градуса в аварийната лента\n"Флагман": Пътници заклещени в междуградски рейс! Пържат се на над 40 градуса в аварийната лента\n08.08.2016 / 17:31 6\nВозилото се развалило, шофьорът залива мотора с вода, няма рейс, в централата не знаят нищо\nНад 40 пътници са в задушен и жегав капан в автобуса Бургас - София на фирма "Юнион-Ивкони". Това съобщи за "Флагман" един от пътниците - Емил Димитров. Малко след Стара Загора един от датчиците на автобуса започнал да свири. Шофьорът изключил климатика и намалил скоростта. Спрял извънредно на бензиностанция "Петролиум Го" преди Пловдив и започнал да носи вода в туби и да залива с нея мотора.\nПътници го чули да говори с диспечерите, които му казали, че няма свободна кола, която да вземе хората. След като охладил мотора по най-примитивния начин, докато хората се пекли на адската жега, потеглил по аварийната лента с 20-30 километра в час. Вътре настъпи неописуема жега, климатикът не работи, проветрение няма отникъде, оплаква се г-н Димитров. Пътниците едва дишат, особено откъм слънчевите места, на някои започва да им прилошава.\nШофьорът нито веднъж не взел микрофона да уведоми хората какво се случва. На задаващите въпроси лично към него отговарял нервно - колата е развалена.\nНа километър 100 датчиците отново засвирили и автобусът спрял.\nОбърнахме се с въпрос какво се случва с рейса към централата на фирмата в Бургас, но те нямаха идея, че има аварирал автобус. Насочиха ни към офиса на автогара "Юг", но оттам също отказаха да кажат какво става и ни помолиха да затворим телефона, защото имали да обслужват клиенти.\nНа въпроса можем ли да цитираме това, отговорът беше - не, не можете!\nЗвъннахме за информация и в главния офис на фирмата в София, обаче оттам също не знаели какво се случва и нямали данни за аварирал автобус. Обещаха, че като се сдобият с информация, ще ни звъннат. И още звънят...\nМеждувременно разваленото возило се добрало до бензиностанция ШЕЛ край Пазарджик и окончателно свалило пътниците да чакат да дойде друга кола да ги вземе.\nПо разписание автобусът трябваше да е в София в 16,30. Но е край Пазарджик и не е ясно докога хората ще висят там.


Политики блокират транспортната революция на Балканите - Mediapool.bg\nПолина Славчева, BIRN България | 14:28 | 03 декември 2007 | 7 коментара\nПовече от пет години след края на последния военен конфликт на Балканите страните от региона остават без добри транспортни връзки помежду си. Много от граничните пропускателни пунктове причиняват блокиране на движението и някога оживените търговски пътища са безлюдни. Да се прекосят около 1000 км между Адриатика на запад и Черно море на изток на полуострова, отнема 20 часа с автомобил и почти 36 часа с влак.\nДеветте правителства в региона, Европейският съюз и големите международни организации споделят мнението, че подобряването на транспортната мрежа на Балканите е спешен приоритет, определящ икономическо развитие и свободното движение на хора. Но последствията от годините на конфликти и изолация са наслоили териториални спорове, съперничество между народите и конкуриращи се икономически интереси, които спъват развитието отново и отново.\nБезчетните споразумения, сключени през последното десетилетие, си остават само на думи – при това не само поради лошо управление и националистични предразсъдъци в страните от региона. Международната общност, автор на много планове за свързване на Балканите с Европа, също демонстрира понякога склонност да дава приоритет на политиката пред развитието – подобно на Великите сили през XIX в.\nСъстоянието на три главни пътни артерии показва това съвсем ясно: пътят, свързващ Албания на запад през Косово със Сърбия на изток, граничният преход между Македония и България при Гюешево и магистралата на юг от България към съседна Гърция. При всеки от тези примери национализмът е надделял над интересите на обикновените хора и бизнеса.\nДори ЕС - основен поддръжник на амбициозните трансконтинентални пътно-транспортни планове, стана източник на разочарования – вътрешните проблеми и недостигът на фондове разколебаха плановете му да подпомогне развитието на Балканите. И сега, когато той е на път да прехвърли отговорността за инфраструктурата на страните в региона, бъдещето на балканската пътно-транспортна мрежа е още по-неясно.\nВсе по същия стар път\nКризата в пътно-транспортната мрежа на Балканите датира още от XIX в., когато получилите независимост държави в региона започват да се отделят от Отоманската империя. Старите търговски пътища, пресичащи полуострова във всички посоки от древни времена, функционират повече или по-малко добре, докато са част от империята. Според българския историк Божидар Димитров "проблемите идват, когато националните държави започват да се пръкват една по една.”\nИнстинктът за съперничество кара страните да блокират свързващите ги пътища за сметка на шосетата и железопътните връзки към подкрепящите ги Велики сили. Нациите обръщат гръб на дотогавашния си взаимосвързан живот под отоманско управление, и започват да образуват по-затворени общества.\nПо подобен начин, пътните връзки на Балканите страдат и от събитията след края на Втората световна война, когато държавите поемат по различни политически пътища и Югославия, начело с Йосиф Броз Тито, напуска Съветския блок. Северозападната артерия, която свързва Сърбия със Солун в северна Гърция, се разширява за сметка на връзката изток-запад София–Скопие, докато почти пълната международна изолация на Албания естествено се отразява и на развитието на пътната мрежа в страната.\nВ Западна Европа практиката строителството на пътища да се политизира е загърбена след войната, вместо това основни критерии стават търговията и икономиката. Със започналото в началото на 1990-те сближаване с Източна Европа, Западът прави стъпки да преодолее дефицита от трансконтинентални връзки. През 1994 г. ЕС лансира план за интегриране на пътно-транспортните мрежи на балканските страни в "пан-Европейски коридори", с което да подобри достъпа до централно и източноевропейските, а от там и до азиатските пазари.\nСпоред Франсоа Бежо от Генерална дирекция „Енергетика и транспорт” на Европейската Комисия, "Важното [в транспорта] е трафикът, не политиката." Но развитието на инфраструктурата не винаги потвърждава това.\nМного балкански пътища все още търпят последствията от войни – както скорошни, така и отдавна отминали. Дори между страни, където конфликт наскоро не е имало, връзките често са ужасни. По Дунава, който дели новите членки на ЕС Румъния и България, например, в продължение на 400 км има един-единствен мост. В повечето случаи балканските страни имат по-добри пътни връзки със страните от ЕС, отколкото помежду си.\nНе очаквайте леко пътуване в Косово\nОт албанската страна на планините Проклетия, един от най-драматичните пейзажи на Балканите, виещото се шосе всъщност е тясна асфалтова пътека. Колите едва успяват да се разминат, без да излязат от пътя, по който от едната страна се издигат като стена скали, а от другата – пропаст, дълбока няколко стотин метра. Почти никъде няма предпазни мантинели, знаци, или ограничения на скоростта.\nОкаяното състояние на този може би най-опасен от всички пътища в Европа, който ловко пресича "проклетите" планини, е за жалост представително за пътищата, с които мнозина са принудени да се примиряват, ако ползват транспортните коридори на Балканите.\nПравителствата на Албания и Косово имат силен интерес да изградят магистрала от албанското пристанище Дурас до Мердаре, административната граница на Косово със Сърбия. Но те все още се борят да осигурят необходимите стредства. Изглежда, че международните инвеститори решават кои проекти да финансират въз основа предимно на политически, а не икономически съображения.\nИ Европейският съюз, и Световната банка, и Международният валутен фонд разпознаха смисъла от изграждането на връзката Ниш-Прищина-Дурас. Комисията прие изграждането ѝ за неделима част от регионалната мрежа на Югоизточна Европа в доклада си "Project Preparation Facility" за Западните Балкани през 2001 г. Световната банка отпусна заем от 25 милиона долара на Албания за строежа, а наскоро проектът бе подкрепен финансово и от МВФ.\nНякои анализатори смятат, че инвеститори не са встъпили с останалата част от нужните пари, защото се опасяват, че макар и пътят да е ключов за подобряване на регионалния транспорт, построяването му съвпада с политическата цел да се обособи независима държава Косово.\n"Това е един спорен проект, който според някои има връзка повече с "Велика Албания", отколкото с икономическите предимства, изтъквани от поддръжниците му, - писа тиранският журналист Бенет Колека в статия, публикувана от Ройтерс през юни. - Затова потенциалните дарители останаха настрана."\nКосово, което се намира между Ниш и Дурас, разчита на изграждането на магистралата, за да съживи икономиката си. Магистралата ще даде възмoжност за връзка с Коридор VIII, който върви от изток на запад от Черно море до Дурас, и Коридор X от Ниш на север към Солун на юг. В момента сръбската част на пътя е сред най-лошите на западните Балкани, въпреки че търговията между Косово и Сърбия е нараснала в сравнение с 1999 г., когато регионът се изплъзна от контрола на Сърбия.\nВъпреки политическото буксуване между Белград и Прищина по въпроса за независимостта на Косово, бизнес-връзките са относително добри и Косово е един от най-важните износни пазари за Сърбия. 15% от общия внос в протектората е от Сърбия, и той възлиза на 190 милиона евро. Износът към Сърбия съставя 16% от общия износ на Косово и според годишния доклад за външната търговия за 2006 г. на Министерството на търговията и индустрията на Косово, е на стойност 11 милиона евро.\nТака че изграждането на пътя очевидно би било от дългосрочна полза за Сърбия. Пътят би позволил по-бързо транспортиране на сръбските стоки, превозвани по море до други части на Европа. В момента Сърбия изнася повечето продукти по море от Солун, който е на 506 км от Белград, докато до Дурас има 397 км.\nПравителството на Косово многократно е настоявало Сърбия да включи пътя в списъка на съвместните проекти, предложени за международно финансиране. Засега Белград игнорира тези искания. Според Хенри Перит, американски преподавател по право, който през 2003 г. завърши изследване на икономиката на Косово, подбудите на Сърбия са политически. "Някои хора [в Сърбия] не желаят Косово да има икономически успех, защото това би довело до една по-силна и независима държава Косово," - казва той. Така икономическият провал на отцепилия се регион продължава да бъде цел на Сърбия, макар и да е за нейна сметка.\nМинистерството за капитални инвестиции на Сърбия, което отговаря за транспорта, не даде коментар за плановете си. Анализаторите, обаче, предричат, че Белград ще продължи да избягва изграждането на магистралата за сметка на подобряването на пътя север-юг към приятелска Гърция, заобикаляйки Косово.\nИ, отново според Перит, не само Сърбия има политически проблеми във връзка с пътя към Дурас. "Европейските дипломати, които се противопоставят на независимостта за Косово, [също] се страхуват, че пътят ще увеличи търговията в Косово и ще укрепят връзките на Прищина с Тирана", казва той.\nЮли Гьони, директор на Екипа за изпълнение на проекти от Генералния директорат по пътищата на Албания, отхвърля такава интерпретация: "Повишената политическа чувствителност не е била никога сред факторите, с които са се съобразявали международните финансови институции. Причината да не можем да осигурим лесно по-добро финансиране е, според заключението на донорите, недостатъчната икономическа жизненост на предложената схема за магистралата."\nОсвен политическите проблеми, недостатъчния трафик на предложените сръбски и албански участъци на пътя донякъде са също проблем. Според Организацията за наблюдение на транстпорта в Югоизточна Европа по това шосе преминават не повече от 1,000-2,000 коли дневно. За привличане на изгодни международни заеми трафикът трябва да е поне 10 000. Проектът сякаш се върти в омагьосан кръг: за да получи инвестиции за подобряване, трябва да има повече трафик, но за да привлече повече трафик, трябва да бъде подобрен. Както казва експертът по транспорта от Пакта за стабилност за Югоизточна Европа Осуалд Хътър, "Това е типичната история за кокошката и яйцето."\nЗа да излезе от омагьосания кръг, албанското правителство трябваше да финансира само по-голямата част от проекта чрез търговски заеми, с чието изплащане ще му бъде трудно да се справи, твърдят повечето албански медии.\nМеждувременно в Косово, където трафикът понякога достига 50 000 коли на ден, нямат илюзии за вероятността от инвестиция. "Никой няма да инвестира в Прищина, без да има сигурност, - признава Шефки Укай, говорител на косовското министерство на транспорта, - Всичко е свързано със статута."\nЕдинствената надежда е, че общите интереси все някога ще надделеят. "Когато Сърбия приеме действителността, че Косово е независимо, в региона ще се установи стабилност, което без съмнение ще създаде [условия за] икономическа интеграция," казва Укай.\nМакедония се колебае на кръстопътя\nИсториците виждат връзка между това патово положение и споровете около изграждането на железопътните линии от XIX в. в Македония – тогава днешната република, заедно с Албания и Косово, е последното значително владение на Отоманската империя в Европа преди Балканската война от 1912-1913 г.\nСтремежът на България да присъедини към териториите си Македония не са приемливи за много Велики сили по онова време, и това обяснява тяхното нежелание да допуснат железопътна връзка от София до Скопие. Вместо това те настояват за линия от София към Ниш в южна Сърбия, която днес е част от транспортния Коридор X на Европа.\nИзграждането на релсите е възобновено през 1940-те, когато про-германският военен режим в България за кратко анексира Македония. Но трасето си остава недовършено и почти забравено в продължение на десетилетия. Интересът към него е възобновен едва в началото на 1990-те, когато Македония се отделя от бившата Югославска федерация. През 1994 г. пътят е включен в планирания Kоридор VIII.\nИ отново политика спира завършването на железопътната линия. Решението на българските власти от 1992 г. да признаят независимостта на македонската държава, но не и съществуването на македонски език, буди подозрения, че България не се е отказала от претенциите си към републиката. Напрежението довежда до ново спиране на работата по проекта.\nДвете страни постигат помирено съгласие едва в края на 1990-те, но тогава пък конфликтът в Косово от 1999 г. отклонява вниманието.\nБългария вече почти е приключила с изграждането на своята част от линията, с изключение на 2 км, и със средства от ЕС построи нов митнически пункт на линията. Македония обаче не е постигнала подобен напредък, и от линията все още липсват 89 км на нейна територия. "Линията ще се строи вечно," предрече служител от железниците на място.\nМакедонските политици изглежда губят дар слово, щом се опитат да се оправдаят за липсата на напредък. "Това е феномен, който ние самите не можем да си обясним, - казва Биляна Здравева, шеф на Македонския отдел за железниците - Работим, работим, а резултат няма."\nБългарите обаче са склонни да припишат забавянето на неизяснените приоритети на Македония. “От създаването на Македония е имало само две-три години, когато държавата е била заинтересована да работи по тази ос, - казва Марин Лесенски от софийския Институт за регионални и международни изследвания (ИРМИ) - Макар че е отживелица от миналото, мисленето на част от македонския елит все още е, че страната трябва да изгради или оста Сърбия-Гърция [Коридор X], или оста Албания-България [Коридор VIII]."\nДоколко тези две стратегически връзки се допълват една друга, обаче, е съмнително, според Марин Лесенски: "Ако Сърбия и Гърция са ти приятели, Албания и България са ти врагове."\nВсе пак, зад решението на Македония да отдели повече внимание на Коридор X Север-Юг, стоят съществени икономически съображения: Сърбия и Гърция са много по-важни за нея като търговски партньори от България или Албания, а Коридор X ще подобри достъпа и до Белград и до Атина.\nСпоред Здравева, Македония ще ограничи възможностите си, ако забрави за Коридор VIII. Тя предрича, че ако железопътната връзка София-Скопие-Дурас бъде завършена, очакваните огромни количества руда, газ и други стоки от Кавказкия регион [за Западна Европа] биха я използвали, тъй като това ще бъде много по-изгодно от наземния транспорт. От друга страна, според нея, ако завършването на железопътната линия продължи да се бави, тези стоки ще бъдат отклонени по други коридори и ще отиват към Австрия през Сърбия.\nЗавършването на железопътната връзка ще бъде от полза и на увеличаващия се брой македонци, посещаващи България. По данни на Българската агенция по туризма през 2006 г. те са били почти 550 000.\nВъвеждането на визи за македонските граждани след присъединяването на България към ЕС се очакваше да доведе до рязък спад на посещенията на македонски граждани, но това не стана. Досега годишният спад е 7%. Търговията между двете страни също се е увеличила повече от двойно от 1990-те. От 130 милиона долара през 1999 г., тя достигна 320 милиона долара за 2005 г., сочат данни на Министерството на икономиката и енергетиката на България.\nСегашната инфраструктура между София и Скопие – 236 км път, който отнема пет часа с кола и седем с автобус, и недовършената железопътна линия, чиито 20 готови километра са вземани за два часа с помощта на локомотив от 1973 г.,– очевидно не отговаря на връзките на икономиките и хората на двете страни. "Можеш да слезеш, да си набереш гъби и после пак да настигнеш влака", описва скоростта железопътен работник.\nГърция има други планове\nОще едно препятствие за изграждане на пътя според някои български и македонски специалисти по транспорта, е опозицията от страна на Гърция.\nТранспортният план на ЕС от 1994 г. определи недовършената железопътна линия София-Скопие като част от Коридор VIII, с цел да се свържат българското Черно море с албанското адриатическо крайбрежие през Македония. По време на войните в бивша Югославия през 1990-те както ЕС, така и САЩ подкрепяха изграждането на това трасе. Те искаха да подпомогнат търговията между страните и да компенсират загубите им от войните, като в същото време предоставят ценен достъп на НАТО до техните територии и въздушни пространства.\nНо след възстановяването на мира съперничеството на Балканите отново изплува. Гърция се опита да предпази от нежелана конкуренция Виа Игнатия, магистралата на стойност 6 милиарда евро, която върви от турската граница в Тракия през северна Гърция до пристанище Игуменица срещу о. Корфу.\nСпоред Филип Нелковски, македонски анализатор от Центъра за стратегически изследвания, възраженията на Гърция са били предвидими: "През последните няколко години Виа Игнатия стана приоритет за Гърция, и в нея бяха инвестирани много пари. Следователно откритият, очевиден натиск на гръцките власти за спъване на проекти, свързани с Коридор VIII, е разбираем."\nНатискът на Гърция, дългогодишен член на ЕС и НАТО, остави Коридор VIII да изостане зад останалите общоевропейски коридори, които ЕС предвижда като свързващи с Югоизточна Европа.\nГръцките висши държавни служители, обаче, отричат да става дума за съперничество с Коридор VIII. Николаос Влахакис от гръцкото посолство в София отхвърля изказванията в този смисъл като " остарели гледни точки ", добавяйки: "Никой не мисли така в обединена Европа."\nВъпреки че признава, че за Атина Виа Игнатия е "национален приоритет", според него целият регион ще спечели от завършването ѝ. "Проектът има стратегическо значение за Балканите. Азиатският трафик ще може да стигне до северна Италия без да минава през Сърбия – този толкова дълъг път," казва Влахакис.\nБойко Борисов, бългаски кореспондент на Athens News Agency, АНА, споделя това мнение. "Гърция не строи просто един национален път", обяснява той. Веднъж довършена, Виа Игнатия ще предложи връзка с България, Македония и Албания, така че щом Гърция привлече трафика от Средния Изток, товарните превозни средства ще могат да избират между Коридор X през Скопие и Белград към централна Европа, и ферибота от Игуменица към Италия.\nСпоред транспортните анализатори решението на Гърция да наблегне приоритетно на собствения си път изток-запад, както и на Коридор X, който върви на север до Сърбия, са забавили изграждането и на Коридор IX, свързващ България и Гърция през Родопите.\nИ докато българите се оплакват от равнодушието на съседна Гърция към стремежа им към развиване на пътни връзки, гърците сочат окаяното състояние на инфраструктурата вътре в самата България. Въпросът не е в улесняването на достъпа до гръцката страна, смята Влахакис. "Най-важното е не да се бърза да се отварят много повече пътища и гранични пунктове, а да има цялостна концепция за развитието на инфраструктурата," парира той.\nОбяснението звучи несъстоятелно, обаче, когато се има предвид, че България вече е подобрила пътя от София до главния граничен пункт с Гърция при Капитан Петко Войвода много повече от всеки друг, а единствената в страната експресна жп линия свърза София и Атина през юни 2005. Българските медии пишат редовно за просрочени крайни пускови срокове на части от магистралата на Коридор IX – до едно по вина на протакане от страна на гърците.\nБългарските и гръцките експерти смятат, че Гърция ще трябва да спази последния пусков срок през 2009 г. за довършване на своята част от Коридор IX - особено сега, когато България също е член на ЕС. Но дотогава построяването на едва 24 км от магистралата ще е отнело на Гърция 14 години– факт, който разочарова много българи. "Гърците инстинктивно не се стремят към връзки с България, като и румънците не искат мостове над Дунава," оплаква се Антон Антов, български експерт по железниците.\nЗа обикновените хора, поне, историята е съвсем друга. В общините от двете страни на границата няма признаци на историческата враждебност между гърци и българи. Всъщност от 1991 г. насам те все повече се сближават. Фондовете на ЕС за трансгранични инициативи им дадоха възможност да работят заедно по различни бизнес и културни инициативи, така че днес автобусите, предназначени да транспортират посетителите на организираните ту от едната, ту от другата страна на границата фестивали са претъпкани, както са претоварени и курсовете, където всеки изучава езика на другия.\nПроблемът е, че местните власти нямат право да кандидатстват за по-големи помощи от ЕС, които биха могли да бъдат инвестирани в инфраструктурата. А централните правителства не винаги проявяват разбиране към нуждите и желанията на крайграничните общини. "Тук виждаме нещата различно, - казва Константинос Тацис, префект на региона Драма-Кавала-Ксанти в северна Гърция, оплаквайки се, че Атина и София гледат на нещата "от птичи поглед".\nМестните власти поне поддържат натиска. "Успяхме да помогнем на правителствата да изпълнят някои трансгранични проекти по-бързо благодарение на нашето тясно сътрудничество," уверява Тацис.\nДа се поучим от елзасците\nЗабавянията в разрастването на балканската пътнотранспортна мрежа са исторически рефлекс, казва Марин Лесенски от ИРМИ. "Граничните зони на Балканите винаги са били занемарявани откъм инфраструктура, за да спират движението на войски," обяснява той. В края на краищата, едва преди няколко десетилетия Гърция построи верига от укрепления по границата си с България, за да се предпази от съветска инвазия.\nПреодоляването на такива разделения очевидно е трудно навсякъде в Европа. На Виена и Братислава, двете най-близки една до друга столици в сърцето на континента, им отне 17 години да поправят разделението си от времето на Студената война и да построят магистрала с дължина 55 км. Австрия и Словакия и до днес не са интегрирали напълно своите инфраструктури: има само 2 железопътни линии, свързващи Виена и Братислава, докато трета местна връзка спира до границата.\nОт друга страна, Елзас и Лотарингия са добър пример как международната враждебност и исторически разделения могат да бъдат преодолявани. Френският регион, който стотици години бе прехвърлян като топка за пинг-понг между Франция и Германия, се превърна в постоянен източник на неприязън между двете държави и едно от последствията беше липсата на адекватна пътно-транспортна мрежа. Това се промени едва след Втората световна война, когато хората от двете страни на границата започнаха да изграждат неформални културни и икономически връзки, доста подобно на това, което българите и гърците започнаха да правят в последно време.\nВ последствие този процес бе подпомогнат от решението на традиционно централизираното френско правителство да даде на регионите власт за взимане на решения през 1980-те, както и финансови ресурси за извършване на самостоятелни презгранични действия. По отношение на обществения транспорт, "Елзас сега е за пример в сравнение с други райони във Франция", казва Оливие Денер, директор по проектите към MOT, парижка организация, подпомагаща презграничното сътрудничество.\nЕкспертите предупреждават, че не може да се очаква такъв напредък да бъде постигнат за кратък период между държави като Гърция и България. Според тях няма как Балканите да компресират няколкото десетки години опит на Германия и Франция в няколко месеца или години. "Нашата изходна позиция бе съвсем различна, - казва Хътър, - Икономиките в Западна Европа се развиват от Индустриалната революция насам. Югоизточна Европа тръгва от съвсем друго положение."\nДупки по пътя към Европа\nНезависимо от тази спънка, изглежда, Балканите няма да могат да разчитат изцяло на ЕС да съживи развитието на пътно-транспортните мрежи. Бюджетните ограничения и все по-комплексната политика в рамките на разрасналия се блок означават, че държавите, които все още не са присъединени, няма да получат същата подкрепа, каквато получиха първите бедни братовчеди.\nСпоред доклад от 2005 г. на берлинската Европейска инициатива за стабилност намаляващата помощ за страните, подготвящи се за присъединяване към ЕС означава, че те не могат да разчитат на такава подкрепа за модернизиране на инфраструктурите им, каквато получиха Гърция, Испания, Ирландия и Португалия.\nФондът за бъдещи страни-кандидати ще бъде по-малък от предоставения и на най-новите балкански членове на ЕС – България и Румъния. За Косово, което е последно на опашката, и чийто статут все още е оспорван, ще бъде особено трудно, предупреждава докладът.\nПоложението още повече се влоши, след като ЕС намали подкрепата за Югоизточната европейска пътно-транспортна мрежа заради разногласията колко средства трябва да внесат страните-членки в бюджета на блока за периода 2007-2013 г. "В миналото имаше помощи, [които не трябваше да бъдат изплащани], но през 2005 г. те бяха спряни най-вече защото по-големите платци в ЕС казаха "Стига!", казва експертът по транспорта Хътър.\nНикога не е било реалистично да се вярва, че ЕС ще може да финансира всичките си транспортни планове в Източна и Югоизточна Европа от собствения си бюджет. На неотдавна проведен в Брюксел семинар бе споменато, че стойността на всички транс-европейски проекти възлиза на 160 милиарда евро. Дори при най-оптимистичен сценарий, страните-членки биха могли да извадят от собствения си бюджет не повече от една трета от тази сума. "Трябва да бъдем много изобретателни от финансова гледна точка", призна Жак Баро, заместник-председател на Европейската комисия по транспорта в реч пред събралите се.\nЩо се отнася до другите източници на подкрепа за пътно-транспортните мрежи на Югоизточна Европа, ЕС като че ще се ограничи да посочи пътя към международни заеми, вместо директно да ръководи промените. "Европейската комисия не прави нищо, освен да помогне на правителствата да привлекат инвестиции", казва Артан Чолаку, изследовател от Льовенския университет в Белгия, който проучва управлението на ЕС и Югоизточна Европа.\nПрез 1999 г. ЕС създаде Съвместен офис на Европейската комисия и Световната банка, който да улесни достъпа на страните от Западните Балкани до донорски средства. Институцията твърди, че окуражава международните донори да избират международни пред местни проекти. Объркващото е, че от друга страна те настояват самите страни да определят приоритетите на своите обществени инвестиции.\nМеморандумът, подписан през 2004 г. между Европейската Комисия и страните от Югоизточна Европа, с който те се ангажират да развиват регионалните, а не националните транспортни приоритети, освен това не е юридически обвързващ. Така че от 4.9 милиарда евро, предоставени от международни финансови институции, едва 3 % са дадени за транс-гранични проекти. Въпреки това Александър Роуланд, говорител на Съвместния офис, твърди, че документът представлява "много ясна декларация за намерения, създаден с цел да осигури ефективни средства за сътрудничество".\nПроблемът е, че трафикът, който би направил смислена една инвестиция в подобряването на пътищата, съществува само по пътищата, свързващи балканските страни с ЕС – ситуация, която отразява състоянието на търговията. Има ирония във факта, че изявленията на ЕС за подкрепа на регионалното сътрудничество противоречат на условията за кредитиране. Например в списъка на приоритетни проекти на най-важните пътно-транспортни мрежи за 2007-2011 г. са предвидени 747.5 милиона евро за реконструкция на Коридор X, който според картите и данните на SEETO вече е най-добрия път на Балканите и е най-често използван за транспорт в посока ЕС. От друга страна Коридор V, който свързва Словения, Хърватия и Босна и Херцеговина с Централна Европа ще получи по-малко от половината на тази сума – 2,68 милиона евро. Коридор VIII и други ще вземат дори по-малко от това.\nЕвропа признава, че положението далеч не е добро. "Това е процес, който се опитваме да подобрим, защото не е като всеки да обича всекиго... Все още сме в началото" - казва Бежо от Eвропейската комисия.\nЕкспертите признават, че ЕС е направил много за подобряването на ситуацията в региона. “Във всеки момент те [страните от ЕС са правили най-доброто, за да създадат предпоставки за инфраструктура, която да допринесе за политическото и икономическо сътрудничество,” казва Антон Антов.\nНо ЕС не може да игнорира проблемите по транспорта на Балканите. Главната цел на Съюза, формулирана на срещата на върха в Лисабон през март 2000 г., е да стане най-конкурентноспособния пазар в света. Част от плана е и усилването на оста изток-запад и улесняването на достъпа до процъфтяващата икономика на Азия.\nКъм 2020 г. обемът на търговията и трафикът на стоки между ЕС и Югоизточна Европа се очаква да нарасне със 100% според доклад на италианското правителство за Коридор VIII от 2005 г. Това, обаче, няма да се случи, ако няма изградена адекватна инфраструктура. Затова Карел Ван Мирт, председател на Групата на високо ниво на ЕС за Транс-Европейската пътно-транспортна мрежа предупреждава, че Европа трябва да положи реални усилия за подобряването на международния транспорт на Балканите, както и навсякъде. "Крайграничните участъци винаги остават последни [в дневния ред на страните]", - каза той по време на наскоро състоялия се форум по транспорта в Брюксел.\nЩе продължи ли, обаче, натискът от Брюксел?\nКъм 2008 г. ЕС ще ореже финансирането за съвместни срещи и дискусии по инфраструктурата, като част от процеса на предаване на работата на SEETO на страните в Югоизточна Европа. "Правителствата в региона ще финансират [секретариата на SEETO] от собствения си бюджет", обяснява Александър Роуланд от Съвместния офис.\nМоже би е прекалено да се иска това от регион, който няма исторически опит за сътрудничество в решаване на каквито и да било общи проблеми, какво остава за транспорта. И ако се утвърди мнението, че Брюксел е започнал да се дистанцира от Балканите, постигнатото досега ще се върне назад и пътната мрежа отново ще се превърне в инструмент на деструктивно съперничество между страните.


Не е точно за "пеперудени души" » #IT Rant » BFavourite\n@SasheVuchkov · 27 Mar 2019\nТогава още не бях прослушал Queen, терминът "Хаус музика" не ми говореше нищо, а за Бах бях чувал само от вицовете. Както ви стана ясно, предполагам... Аз съм от онези хора, обичащи всяка музика, която успее да ги раздвижи на емоционално ниво.\nА тогава доста ме раздвижваше чалгата и интелектуланите пориви от ранга на:\nМоето мнение като че ли се припокрива с акцента на въпросната статия...\nИ изобщо не означава, че трябва да спра да се развивам...\nКъдето и да отидеш, за който и да работиш, ако не си поискаш, ако изрично не се договориш, и още повече - ако не демонстрираш колко точно си ценен, никой няма да тръгне от само себе си да те бута напред.\nТочно затова, като си почупиш главата известно време с прескачане от цвят на цвят, започва да ти идва акъла, че нещо не е редно в тази "схема".\nНо както казах - за това се иска определена зрялост и култура.\nНе е точно за "пеперудени души"...


Източник: Plovdiv24.bg 12:16 / 26.11.2015 Отпечатай Изпрати\nПолиция и жандармерия охраняват турското консулство в Пловдив, видя репортер на Plovdiv24.bg.\nПред сградата на консулството на ул. "Филип Македонски" цяла сутрин имаше четири камиона на жандармерията, които по обяд се оттеглиха. Пред сградата обаче останаха коли на жандармерията, както и на полицията.\nМерките за сигурност са предприети заради последните събития между Турция и Русия, а освен това днес в столицата бе насрочен протест на партия "Атака". Именно заради това органите на реда са решили да вземат превантивни мерки.\nЗащо в Турция има едно Българско посолство, а в България има няколко ? Продажниците в парламента окрадоха всичко в България и се дупят на ДПС и на южната ни съседка !\nЗащо ги пазим? Трябва да ги изхвърлим. От години безчинстват на българска земя. Правителството отново е на грешната страна и не е тайна, че подтрепя Турция.\nТо ние неможем да стреснем 240 депутата някои тръгнали да стреснат 75 милиона турци\nНасраха се от страх изродите...\nОСТАВЕТЕ ГИ ДА ГИ ОБСИПЕ НАРОДНАТА ЛЮБОВ.\nЗащо е необходимо всъщност това? В София имало митинг на "Атака" и затова трябвало да се охранява по-добре турското консулство в.....Пловдив?!\nБоже, боже, боже!!! До къде стигнаха нашите управници!Българи да пазят турците!!! УЖАС!!!\nА така, пазете ги!\nСамо хвърлени свински глави ще ги стреснат